
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 2Exre/26/2025 8125902065 11. 06. 2025 JUDr. Tomáš Novák ECLI:SK:OSPO:2025:8125902065.3
Uznesenie Okresný súd Prešov v právnej veci v obchodnom registri zapísanej spoločnosti DEELEKTRA, s.r.o., so sídlom Kyjov 85, 065 48, IČO: 51 792 516 takto rozhodol: z a č í n a konanie o zrušenie obchodnej spoločnosti DEELEKTRA, s.r.o., so sídlom Kyjov 85, 065 48, IČO: 51 792 516 zapísanej v Obchodnom registri Okresného súdu Prešov v odd. Sro, vložke 36644/P. odôvodnenie: 1. Dňa 21.3.2025 bol na tunajší súd doručený podnet A. B. a A. B. ako vlastníkov nehnuteľnosti o odvolanie sídla spoločnosti DEELEKTRA, s.r.o., so sídlom Kyjov 85, 065 48, IČO: 51 792 516 na adrese jeho nehnuteľnosti. Spoločnosť tak nespĺňa podmienky ustanovené v § 2 ods. 3 zák. č. 513/1991 Zb. Obchodný zákonník. 2. V zmysle uvedeného podnetu preto súd uznesením sp. zn. 2Exre/26/2025-1 zo dňa 15.4.2025 začal konanie o zosúladenie údajov v obchodnom registri v odd. Sro, vložka číslo 36644/P, pri spoločnosti DEELEKTRA, s.r.o.. 3. Súd zároveň uznesením sp. zn. 2Exre/26/2025-2 zo dňa 15.4.2025 vyzval spoločnosť, aby sa v lehote 30 dní od doručenia tohto uznesenia vyjadrila k podnetu spoločníkov spoločnosti zo dňa 24.4.2025 o nesplnení si povinností v zmysle § 40 ods. 2 Obchodného zákonníka. 4. Uznesenia boli doručené spoločnosti do jej elektronickej schránky dňa 24.3.2025, avšak spoločnosť na predmetnú výzvu nereagovala a vytýkané nedostatky neodstránila. 5. Podľa § 2 ods. 3 zák. č. 513/1991 Zb. Obchodný zákonník, sídlom právnickej osoby a miestom podnikania fyzickej osoby je adresa, ktorá je ako sídlo alebo miesto podnikania zapísaná v obchodnom registri alebo živnostenskom registri, alebo v inej evidencii ustanovenej osobitným zákonom. Právnická osoba alebo fyzická osoba musí preukázať, že má k nehnuteľnosti alebo jej časti, ktorej adresa je ako jej sídlo alebo miesto podnikania zapísaná v obchodnom registri alebo v živnostenskom registri, alebo v inej evidencii ustanovenej osobitným zákonom, vlastnícke právo alebo užívacie právo, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo písomný súhlas vlastníka nehnuteľnosti alebo jej časti s úradne osvedčeným podpisom alebo písomný súhlas väčšiny podielových spoluvlastníkov nehnuteľnosti alebo jej časti, ak ide o podielové spoluvlastníctvo k nehnuteľnosti alebo jej časti počítanej podľa veľkosti ich podielov, s úradne osvedčenými podpismi so zápisom nehnuteľnosti alebo jej časti ako sídla alebo miesta podnikania do obchodného registra, živnostenského registra alebo inej evidencie ustanovenej osobitným zákonom; to neplatí, ak právo na užívanie nehnuteľnosti alebo jej časti ako sídla alebo miesta podnikania vyplýva z katastra nehnuteľností. 6. V zmysle ust. § 68b ods. 1 písm. c) Obchodného zákonníka, súd aj bez návrhu rozhodne o zrušení spoločnosti, ak spoločnosť nespĺňa podmienky podľa § 2 ods. 3.
7. V zmysle ust. § 68b ods. 2 Obchodného zákonníka, ak ide o dôvody na zrušenie spoločnosti podľa odseku 1, dôvod na zrušenie spoločnosti sa predpokladá, ak vyplýva z obchodného registra alebo listín uložených v zbierke listín. 8. Vzhľadom na skutočnosť, že spoločnosť je zapísaná v Obchodnom registri Okresného súdu Prešov, na konanie o zrušenie obchodnej spoločnosti je podľa ust. § 304 písm. a) v spojení s ust. § 305 zák. č. 161/2015 Z.z. Civilný mimosporový poriadok v platnom znení príslušný tunajší registrový súd. 9. Na základe vyššie uvedeného súd zistil, že sú tu dôvody na rozhodnutie o zrušení obchodnej spoločnosti podľa ust. § 68b ods. 1 písm. c) Obchodného zákonníka, a preto v súlade s ust. § 304 písm. a) Civilného mimosporového poriadku začal konanie o zrušenie obchodnej spoločnosti. Poučenie: Proti tomuto uzneseniu odvolanie nie je prípustné.

